મધ્યપ્રદેશમાં દલિત વિરુદ્ધ પોલીસની બર્બરતા, પોલીસકર્મીઓ સસ્પેન્ડ\nપતિ-પત્ની હાલ હૉસ્પિટલમાં છે અને ત્યાં પત્નીની હાલત ગંભીર હોવાનું કહેવાઈ રહ્યું છે.

મંગળવારે બનેલી આ ઘટનાનો વીડિયો વાઇરલ થયા પછી આ કેસ સામે આવ્યો છે. વાઇરલ વીડિયોમાં દેખાય છે કે દંપતીના સાત બાળકો પણ આ ઘટનામાં રડી રહ્યાં છે અને ચીસો પાડી રહ્યાં છે. જોકે, તંત્ર અને પોલીસને આ બાબતે કોઈ દયા નથી આવતી અને બાળકો ચીસો છતાં દંપતી પર પોલીસનો જુલમ ચાલુ જ રહેતો વીડિયોમાં દેખાય છે.

વીડિયો વાઇરલ થયા પછી મોડી રાતે મધ્યપ્રદેશના મુખ્ય મંત્રી શિવરાજ ચૌહાણે જિલ્લા અધિકારી અને પોલીસ અધિક્ષકને પદ પરથી હઠાવી દીધા છે. આ ઉપરાંત છ પોલીસકર્મીઓને પણ સસ્પેન્ડ કરવામાં આવ્યા છે. 

જિલ્લા અધિકારી એસ. વિશ્વનાથન અને પોલીસ અધિક્ષક તરૂણ નાયકને પદ પરથી હઠાવી દેવામાં આવ્યા પછી મુખ્ય મંત્રીએ તપાસની ઘોષણા પણ કરી છે.

આ ઘટના શહેરના કૅન્ટ પોલીસ સ્ટેશનની હદમાં બની છે. શહેરના ડિવિઝનલ મૅજિસ્ટ્રેટની આગેવાનીમાં એક ટીમ જમીન પરનો કબજો હઠાવવા માટે ત્યાં પહોંચી હતી. જે જમીનને લઈને વિવાદ થયો એ જમીન પર રાજકુમાર અહિરવારે ખેતી કરી હતી. પોલીસની ટુકડીએ જેસીબી મશિન દ્વારા એને હઠાવવાનું શરૂ કર્યું.

મધ્યપ્રદેશ સરકાર પર સવાલો

આ ઘટનાને લઈને પૂર્વ મુખ્ય મંત્રી કમલનાથે શિવરાજ સિંહની સરકારની ટીકા કરી છે. એમણે ટ્વીટમાં કહ્યું કે, ''આ શિવરાજ સરકાર પ્રદેશને ક્યાં લઈ જઈ રહી છે? આ કેવું જંગલરાજ છે? ગુનામાં એક દલિત ખેડૂત દંપતી પર મોટી સંખ્યામાં પોલીસકર્મીઓ દ્વારા બર્બરતાપૂર્ણ લાઠીચાર્જ.''

એમણે કહ્યું કે જો પીડિત યુવક સાથે જમીન સંબંધિત કોઈ શાસકીય વિવાદ હોય તો એને કાનૂની રીતે હલ કરી શકાય છે પરંતુ આ રીતે કાયદો હાથમાં લઈને એની, એના પત્નીની, પરિવારજનોની અને ત્યાં સુધી કે માસુમ બાળકોની આવી બેરહમીથી મારપીટ. આ ક્યાંનો ન્યાય છે? શું આ બધુ એટલા માટે કે તે એક દલિત પરિવારમાંથી છે, ગરીબ ખેડૂત છે?

કમલનાથે કહ્યું કે આવી ઘટનાઓ બરદાશ ન કરી શકાય. આ દોષીઓ પર તાત્કાલિક કાર્યવાહી કરવામાં આવે નહીંતર કૉંગ્રેસ ચૂપ નહીં બેસે.

કૉંગ્રેસ નેતા રાહુલ ગાંધીએ ઘટનાનો વીડિયો ટ્વીટ કરીને લખ્યું અમારી લડાઈ આ જ વિચારધારા અને અન્યાય સામે છે.

બસપા પ્રમુખ માયાવતીએ પણ સોશિયલ મીડિયા પર લખ્યું, એક તરફ ભાજપ અને એમની સરકાર દલિતોને વસાવવાનો ઢંઢેરો પીટે છે અને બીજી તરફ એમને તબાહ કરવાની ઘટનાઓ કૉંગ્રેસ પાર્ટીના શાસનમાં હતી એટલી જ સામાન્ય બની ગઈ છે, તો પછી બેઉ પાર્ટીઓમાં શું ફરક છે? ખાસ કરીને દલિતોએ આ બાબતે જરૂર...\n\ntl;dr:
મધ્યપ્રદેશના ગુનામાં એક દલિત ખેડૂત દંપતીને પોલીસે બેરહમીથી માર માર્યો. આ ઘટના જેના પર પરિવારનો પાક ઉભો હતો એ સરકારી જમીન પરથી એમને હઠાવવાને લઈને બની છે. પોલીસની બર્બરતા અને ઊભો પાક નષ્ટ કરી દેવામાં આવ્યા બાદ દંપતીએ જંતુનાશક દવા ખાઈ પોતાનું જીવન ટૂંકાવી દેવાની કોશિશ કરી અને મામલો બદથી બદતર બની ગયો.